Po navadi je lešnikova potica bolj opotičena (vsebuje več nadeva), saj lešniki ne vsebujejo toliko maščob kot denimo orehi. Nadev je sicer sestavljen iz lešnikov, sladke smetane, jajc, sladkorja, ruma in masla. Če želimo, da je nadev še bolj sočen, dodamo še več smetane ali masla. Po naših izkušnjah je dober okus, ki jo ima lešnikova potica, v veliki meri odvisen od kakovosti lešnikov, zato za izdelavo naših potic uporabljamo samo najkakovostnejše oreške.